Line Vedel Hansen

Line Vedel Hansen (født 4. marts 1989) er en dansk professionel golfspiller.

Tidlige karriere 
Line Vedel Hansen startede med at spille golf i Haderslev Golfklub som 9-åring, hvor hendes forældre havde hus lige ud til golfbanen. Hun blev allerede klubmester for piger i 2001, hvilket hun gentog i både 2003 og 2004. Hun blev ligeledes klubmester for damer i 2003, 2005 og 2006. 
Efterfølgende er listet Line Vedel Hansens placering på DGU’s Junior Ranglisten for piger baseret på de turneriger, som hun deltog i junior-årene. Det skal bemærkes, at listen kun går tilbage til 2006, da data fra tidligere ikke er fundet.

Amatør tiden 
Line Vedel Hansen spillede mange nationale og internationale turneringer som amatør og nåede mange flotte resultater, hvor højdepunktet kom i juli 2010, hvor hun vandt individuelt sølv ved Europamesterskabet. Dette var den første medalje til en dansk kvindelig golfspiller. 
På den kombinerede Titleist damer/juniorpiger rangliste der rangerer den danske amatørelite, der primært spiller turneringer i Danmark, viser nedenstående tabel Line Vedel Hansens placering gennem amatørkarrieren. Det skal bemærkes, at listen kun går tilbage til 2006, da data fra tidligere ikke er fundet.

Danmarksturneringen for hold 
Line Vedel Hansen repræsenterede fusionsholdet FH Sønderjyske Eagles i Danmarksturneringen for hold indtil dette blev opløst, hvorefter hun skiftede Haderslev Golfklub ud med Sønderjyllands Golfklub i Tinglev. Line Vedel Hansen var med på holdet da FH Sønderjyske Eagles vandt Danmarksmesterskabet i 2008 og 2009. 
Efter Line Vedel Hansen blev professionel i starten af 2011, har hun ved flere lejligheder stillet op for klubben i Danmarksturneringen. Efterfølgende er listet Line Vedel Hansens kampe i Danmarksturneringen for hold. Listen er startet fra 2007, hvilket var det første år, hvor FH Sønderjyske Eagles spillede i Elite Divisionen.

Kvalifikation til Ladies European Tour 
Line Vedel Hansen forsøgte at kvalificere sig til 2010 Ladies European Tour ved at deltage på tour skolen i 2009. Hun var via sine fine resultater som amatør kvalificeret til at træde ind i den næst sidste del af kvalifikationen, der blev spillet på La Manga banen i Sydspanien i perioden 14. – 16. december 2010. De bedste 40 ville gå videre til den endelige kvalifikation, hvilket Line Vedel Hansen klarede fint, da hun efter de tre runder endte på en delt 24. plads. Finalen på 2010 Ladies European Tour skolen blev ligeledes spillet på La Manga banen i perioden 18. – 21. december 2014. Efter 3 runder gik de 52 førende videre til den endelige kvalificerende runde. Line Vedel Hansen endte skuffende på en 75. plads efter de første 3 runder i 15 slag over par og blev dermed sorteret fra i den videre kvalifikation. Efter den missede kvalifikation valgte Line Vedel Hansen at fortsætte som amatør i sæsonen 2010. 

Line Vedel Hansen stillede igen op til kvalifikationen til 2011 Ladies European Tour ved at deltage på tour skolen i 2010. Hun startede igen på den næst sidste del af kvalifikationen, der endnu en gang blev spillet på La Manga-banen i Sydspanien i perioden 29. november – 2. december 2010. De bedste 38 gik videre til den endelige kvalifikation, hvilket Line Vedel Hansen klarede meget fint, da hun efter de fire runder endte på en delt 5. plads. Finalen på 2011 Ladies European Tour skolen blev fortsat spillet på La Manga banen i perioden 15. – 19. december 2010. Denne gang blev finalen spillet over fem runder, hvor de 55 bedste gik videre til den endelige kvalifikation efter de første fire runder. Line Vedel Hansen gik let videre med en delt 19 plads. Kravet til endelig kvalifikation til 2011 Ladies European Tour var at slutte blandt de 30 bedste og det viste sig ikke at blive noget problem, da Line Vedel Hansen sluttede på en delt 16. plads.

Professionel 
Efter kvalifikation til Ladies European Tour 2011 blev Line Vedel Hansen professionel i januar 2011, således at hun kunne spille hele sæsonen på Ladies European Tour.

Ladies European Tour 
Nedenstående skema oplister de Ladies European Tour turneringer, som Line Vedel Hansen har deltager i.

Kvalifikation til Ladies Professional Golf Association Tour 
Efter mindre end to år som professionel besluttede Line Vedel Hansen, at hun ville forsøge at kvalificere til den amerikanske tour, som har betegnelsen Ladies Professional Golf Association Tour eller blot LPGA Tour. Via sin europæiske rangliste placering kunne Line Vedel Hansen gå direkte ind på det næst sidste kvalifikationstrin i efteråret 2012. Denne kvalifikationsturnering blev afholdt i perioden 9. – 12. oktober 2012 på Plantation Golf & Country Club i Venice, Florida. De 70 bedste ville gå videre til den sidste kvalifikationsrunde, men det lykkedes ikke for Line Vedel Hansen at klare dette krav i det hun endte blot et enkelt slag udenfor feltet, der kvalificerede sig. Dette betød således at Line Vedel Hansen fortsatte deltagelsen på Ladies European Tour også i 2013 sæsonen. 
I efteråret 2013 gik turen igen tilbage til Plantation Golf & Country Club i Venice, Florida for at forsøge at kvalificere sig til LPGA Tour. Igen trådte Line Vedel Hansen direkte ind på det næst sidste kvalifikationstrin, som blev afviklet i perioden 8. – 11. oktober 2013. Det videre kvalifikationskrav var denne gang en placering blandt de 80 bedste og det havde Line Vedel Hansen ingen problemer med. Med 8 slag under par endte hun på en tredjeplads og var således kvalificeret til den sidste kvalifikationsrunde. 
Denne kvalifikationsrunde blev afholdt på LPGA International Jones Course i Daytona Beach, Florida i perioden 4. – 8. december 2013. For at kvalificere sig til fuldt medlemskab af LPGA Tour i 2014 skulle man være blandt de 20 øverste. Dette krav honorerede Line Vedel Hansen flot ved at ende på 9. pladsen.

Kvalifikationen betød at Line Vedel Hansen fravalgte Ladies European Tour og satsede på LPGA Tour i 2014 sæsonen.

Ladies Professional Golf Association Tour 
Nedenstående skema oplister de LPGA Tour turneringer, som Line Vedel Hansen har deltager i.

Statistik 
Efterfølgende er listet Line Vedel Hansen indtjente præmiepenge som professionel. 

Opdateret pr. 8. marts 2015.

Kilder

Eksterne links 
 Line Vedel Hansens profil på World Amateur Golf Ranking
 Line Vedel Hansens profil på Ladies Professional Golf Association Tour
 Line Vedel Hansen s profil på Ladies European Tour

Golfspillere fra Danmark